ตลาดหุ้นเอเชียดีดขึ้นเช้านี้ หลังกรีซยื่นแผนปฏิรูปการคลังต่อเจ้าหนี้
ตลาดหุ้นเอเชียดีดตัวขึ้นในช่วงเช้าวันนี้ สอดคล้องกับทิศทางของตลาดหุ้นทั่วโลก หลังจากมีรายงานว่ากรีซยื่นแผนปฏิรูปการคลังต่อเจ้าหนี้แล้ว
10 ก.ค. 2558

สำนักข่าวอินโฟเควสท์ รายงานตลาดหุ้นเอเชียดีดตัวขึ้นในช่วงเช้าวันนี้ สอดคล้องกับทิศทางของตลาดหุ้นทั่วโลก หลังจากมีรายงานว่ากรีซยื่นแผนปฏิรูปการคลังต่อเจ้าหนี้แล้ว
ดัชนี MSCI Asia Pacific ขยับขึ้น 0.1% แตะ 140.85 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,829.93 จุด ลดลง 25.57 จุด, ดัชนี SSE Composite ตลาดหุ้นจีนเปิดวันนี้ที่ 3,707.46 จุด ลดลง 1.87 จุด, ดัชนี HSI ตลาดหุ้นฮ่องกงเปิดวันนี้ที่ 24,567.92 จุด เพิ่มขึ้น 175.13 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,036.89 จุด เพิ่มขึ้น 9.08 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,275.00 จุด เพิ่มขึ้น 7.60 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,698.26 จุด ลดลง 3.28 จุด ขณะที่ตลาดหุ้นไต้หวันปิดทำการวันนี้ เนื่องจากอิทธิพลไต้ฝุ่นจันหอม
ทั้งนี้ รัฐบาลกรีซได้ยื่นแผนการปฏิรูปการคลังต่อกลุ่มเจ้าหนี้แล้วเมื่อคืนนี้ ซึ่งแผนการดังกล่าวเป็นเงื่อนไขที่จำเป็นต่อการรับความช่วยเหลือด้านการเงินครั้งใหม่จากสหภาพยุโรป (EU) นอกจากนี้ แผนปฏิรูปยังมีเป้าหมายที่จะช่วยให้กรีซไม่ประสบภาวะล้มละลายและออกจากการเป็นสมาชิกยูโรโซน
 
 